[Video] Lag lekker saam met dié ‘Kwêla-funnies’‘n Skermskoot uit een van die Kwêla Funnies-video’s Die finaliste in kykNET se Kwêla funnies & Feite en geite-kompetisie is vandeesweek bekend gemaak en elkeen van dié video’s gaan jou laat skaterlag. kykNET-aanhangers is dol oor dié skreeusnaakse video’s waarin ŉ volstruis onder meer ŉ man groot skrik op die lyf jaag, ŉ hondjie nié die konsep van ŉ glasruit verstaan nie en ŉ man wat ŉ hele stuk aarde “koop” toe hy van sy fiets afval. Kykers het nou wéér kans om vir hul gunstelingsvideo’s te stem en staan ŉ kans om groot pryse los te slaan – soos onder meer ŉ vakansie by ŉ Club Med Mauritius-oord. Om vir jou gunstelingvideo te stem, stuur ŉ SMS na 33157 met die video se naam. Elke SMS kos R1,50. Jy mag 30 keer stem. Jy kan ook stem op die kykNET-webwerf. Kwêla word Sondae om 20:00 op kykNET, DStv-kanaal 144, gebeeldsaai. https://youtu.be/vEIXlSvyqyE